Jegyzőkönyv

**Készült**: Őcsény Község Önkormányzata Képviselő-testületének, Várdomb Község Önkormányzata Képviselő-testületének és Pörböly Község Önkormányzata Képviselő-testületének 2016. február 14.-én 1800 órakor Őcsényi IKSZT tárgyalótermében tartott együttes testületi üléséről.

# Jelen vannak Őcsény Község Önkormányzata Képviselő-testülete részéről:

 Fülöp János polgármester

Csapai János képviselő

Fazekas Zsuzsanna képviselő

Kötelesné Hamrik Lilla képviselő

Kalányos János képviselő

Scultéty Erzsébet képviselő

**Távol van:**

Kozma Zoltánné alpolgármester

**Jelen vannak Várdomb Község Önkormányzata Képviselő-testülete részéről:**

 Simon Csaba polgármester

 Kovács Ferenc alpolgármester

 Boros Tiborné képviselő

 Hoffmann Norbert képviselő

**Távol van:**

 dr. Szabó Péter képviselő

 Holcz Tamás képviselő

János Bernadett képviselő

**Jelen vannak Pörböly Község Önkormányzata Képviselő-testülete részéről:**

 Sipos Lajos polgármester

Szalai Anikó alpolgármester

Wachtler-Oláh Viktória képviselő

**Távol van:**

 Ginder Anikó képviselő

Kis Balázs képviselő

**Tanácskozási joggal:**

dr. Herczig Hajnalka jegyző

Nagyné Pohlon Mónika aljegyző

**Meghívottak:**

Horváthné Holcz Márta pénzügyi előadó

**Fülöp János polgármester:** Jó estét kívánok, szeretettel köszöntöm Várdomb Község Önkormányzatát, Pörböly Község Önkormányzatát és Őcsény Község Önkormányzatát. Megállapítom, hogy Őcsény Község Önkormányzata Képviselő-testülete határozatképes, 6 fő jelen van. Kozma Zoltánné alpolgármester jelezte távollétét. Jegyzőkönyv hitelesítőnek felkérem Fazekas Zsuzsanna képviselő Asszonyt, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**Őcsény Község Önkormányzata Képviselő-testülete 6 igen szavazattal, egyhangúlag az alábbi határozatot hozza:**

**43/2016.(II.14.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Fazekas Zsuzsanna képviselőt kéri fel.**

**Sipos Lajos polgármester:** Sok szeretettel köszöntöm a kedves jelenlevőket. Megállapítom, hogy Pörböly Község Önkormányzata Képviselő-testülete határozatképes, 3 fő jelen van. Ginder Anikó és Wachtler-Oláh Viktória képviselő jelezte távollétét.

**Simon Csaba polgármester:** Köszöntök mindenkit az együttes ülésen. Megállapítom, hogy Várdomb Község Önkormányzata Képviselő-testülete határozatképes, 4 fő jelen van. Dr. Szabó Péter képviselő, János Bernadett képviselő és Holcz Tamás képviselő jelezte távollétét.

**Sipos Lajos polgármester:** Javaslom, hogy az ülés levezetésével Fülöp János őcsényi polgármester Urat bízzuk meg, aki ezzel egyetért, kérem, kézfelemeléssel jelezze.

**Pörböly Község Önkormányzata Képviselő-testülete 3 igen szavazattal, egyhangúlag egyetért, azzal, hogy Fülöp János polgármester vezesse az együttes ülést.**

**Simon Csaba polgármester:** Javaslom, hogy az ülés levezetésével Fülöp János őcsényi polgármester Urat bízzuk meg, aki ezzel egyetért, kérem, kézfelemeléssel jelezze.

**Várdomb Község Önkormányzata Képviselő-testülete 4 igen szavazattal, egyhangúlag egyetért, azzal, hogy Fülöp János polgármester vezesse az együttes ülést.**

**Fülöp János polgármester:** Aki azzal egyetért, hogy személyem vezesse le a mai együttes ülést, kérem, kézfelemeléssel jelezze.

**Őcsény Község Önkormányzata Képviselő-testülete 6 igen szavazattal, egyhangúlag egyetért, azzal, hogy Fülöp János polgármester vezesse az együttes ülést.**

**Fülöp János polgármester:** Köszönöm a megbízást. Ismertetném a napirendi pontokat.

# N A P I R E N D

1. **Őcsényi Közös Önkormányzati Hivatal 2016. évi költségvetésének eredeti előirányzat módosítása**

Előadó: Fülöp János polgármester

 Sipos Lajos polgármester

 Simon Csaba polgármester

1. **Őcsényi Közös Önkormányzati Hivatal 2017. évi költségvetésének elfogadása**

Előadó: Fülöp János polgármester

 Sipos Lajos polgármester

 Simon Csaba polgármester

1. **Őcsényi Közös Önkormányzati Hivatal 2016. évi tevékenységéről szóló beszámoló**

Előadó: dr. Herczig Hajnalka jegyző

 Nagyné Pohlon Mónika aljegyző

1. **Egyebek**

**Fülöp János polgármester:** Aki egyetért a napirendek tárgyalásával, az kézfelemeléssel jelezze.

**Őcsény Község Önkormányzata Képviselő-testülete 6 igen szavazattal, egyhangúlag egyetért a napirendek tárgyalásával.**

**Pörböly Község Önkormányzata Képviselő-testülete 3 igen szavazattal, egyhangúlag egyetért a napirendek tárgyalásával.**

**Várdomb Község Önkormányzata Képviselő-testülete 4 igen szavazattal, egyhangúlag egyetért a napirendek tárgyalásával.**

1. **Napirend**

**Őcsényi Közös Önkormányzati Hivatal 2016. évi költségvetésének eredeti előirányzat módosítása**

**Fülöp János polgármester:** Ismerteti az előterjesztést (az előterjesztést a jegyzőkönyvhöz mellékelve). A Közös Hivatal bevétele 74.125.371,- forint volt, a kiadása 71. 310.421,- forint volt. Ebből Várdomb és Pörböly bevétele 36.514 ezer, kiadása pedig 34.187 ezer forint. Őcsény bevétele 37.611 ezer, kiadása 37.127 ezer forint volt. Így a Hivatal költségébe többletforrásként beépíthető 2.814.950,- forint. Várdomb-Pörböly által beépíthető 2.327. 072 forint, Őcsény által beépíthető 487.876,- forint. A hivatal központi irányítószervi támogatásából Várdomb-Pörböly felülfinanszírozása 957 ezer forint, Őcsény alulfinanszírozása 356.805,- forintban teljesült. Ez a 2017-es költségvetésben nettó finanszírozás keretében kerül majd korrigálásra. Az idei évben a kötelező béremeléseknek köszönhetően, ha nem kapunk valamilyen kiegészítő támogatást és ezt nekünk kell még finanszírozni, akkor az önkormányzatoknak kell azt kipótolnia. Mi el voltunk maradva a közös hivatal finanszírozásával, de ezt év végéig rendbe tettük. Kérdés, észrevétele valakinek?

**Horváthné Holcz Márta pénzügyi előadó:** Tisztán kell látni, hogy a költségvetési törvény a hivatali dolgozók számított létszám után finanszíroz fajlagos összeget. Ez az összeg évek óta nem változik. A közös hivatalok fennállása óta nem változott. Augusztusban próbáltuk a gazdálkodásban fennálló anomáliákat helyre hozni és partnerként tekinteni egymásra. Az állami támogatás két részben jut el az önkormányzatokhoz. Egy része a MÁK-on keresztül a nettó finanszírozás keretében, ez a személyi jellegű juttatásokat és egyes bérjellegű juttatásokat jelenti. A másik része, amit közös hivatal székhely önkormányzata Őcsény község bankon keresztül finanszíroz, ez megy a dologi kiadásokra, illetve a személyi juttatások egy részére. Az év végi túlfinanszírozás abból adódott, hogy nagy összegű utalás történt decemberben a hivatali számlára. Közben a kincstáron keresztül teljesültek a nettó munkabérek, illetve a bruttó MÁK különbözet. A hivatal záró adatai ebben a formában szépek. Az hogy a dologi és a kincstári finanszírozás egyensúlyát meg tudjuk tartani, ehhez akkor látok esélyt, ha a most megtervezett költségvetésünk legalább 80-90%-ban úgy fog teljesülni, ahogy megterveztük.

**Fülöp János polgármester:** Hektikusság mindig van. A bevétel nem annyi, mint amennyi a finanszírozás, a bérhez hozzá kellett tenni 1 millió forintot. Ha a bérhez kell az önkormányzatnak hozzátenni, akkor a dologi kiadásokhoz nem tud hozzátenni. Márciusban, Májusban, szeptemberben és decemberben vannak nagyobb bevételek. Úgy gondolom, hogy egész évben a közös hivatal finanszírozása megoldható, csak nem mindig lehet ezt időarányosan megoldani. A közös hivatal számláján mindig volt több millió forint. Napi működési gondja nem volt.

**Horváthné Holcz Márta pénzügyi előadó:** Azt világosan kell látni, hogy a 2017 évi költségvetésnek minden forintra szüksége van, hogy a kiadásainkat, amit minimálisra vettünk tudjuk teljesíteni. a dologi kiadásokban nem szerepel más, mint a közös hivatalnak a kötelező

feladatellátásához kapcsolódó, szigorúan vett kiadásai. Illetve a dolgozóknak a kötelező továbbképzései. A többi mind személyi juttatás.

**dr. Herczig Hajnalka jegyző:** A mi részünkről kiegyenlítésre került minden, még akkor is, ha nem egyenletesen minden hónapban. Biztos vagyok benne, hogy idén összességében nem lesz elcsúszás. Nekünk is ez az érdekünk. Előfordulhat, hogy nem az adott hónapban, de akkor a következőben biztosan tudunk utalni. Mi sem szeretnénk, ha csúszások történnének.

**Nagyné Pohlon Mónika aljegyző:** A korábbi években indulásnál voltak elmaradások, de most ez helyre került.

**Horváthné Holcz Márta pénzügyi előadó:** Azt is tisztán kell lássátok, ha nem jönnek az utalások akkor azt nekünk a dologi kiadásokból kell levonni és az nem fog menni. Nincs tartalék, minden forint be van osztva.

**dr. Herczig Hajnalka jegyző:** Úgy gondolom, hogy az év eleje az, ami kritikus.

**Fülöp János polgármester:** Ennek ellenére a Hivatal számláján mindig volt pénz.

**Simon Csaba polgármester:** Mivel felülfinanszírozás van, és látjuk, egyéb területeken szépen jönnek bevételek, így általában kijövünk a pénzekből. Azt gondolom, hogy meg fogjátok oldani ezt a problémát.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Őcsény Község Önkormányzata Képviselő-testülete, aki ezzel egyetért, kérem, kézfelemeléssel jelezze.

**Őcsény Község Önkormányzata képviselő-testülete 6 igen szavazattal, egyhangúlag az alábbi határozatot hozza:**

**44/2017. (II.14.) Kt számú határozat**

Őcsény Község Önkormányzatának Képviselő-testülete az Őcsényi Közös Önkormányzati Hivatal 2016. évi költségvetése eredeti előirányzat módosítását a mellékelt tartalommal elfogadja.

A 2016. évi költségvetési év költségvetési maradványát és annak előirányzatosítását a mellékelt tartalommal elfogadja.

Felelős: dr. Herczig Hajnalka jegyző

Nagyné Pohlon Mónika aljegyző

Határidő: folyamatos 2016. 12. 31.

Határozatról értesül: Pénzügy

 Irattár

**Fülöp János polgármester:** Átadnám a szót Sipos Lajos polgármester Úrnak.

**Sipos Lajos polgármester:** Megkérdezem Pörböly község Képviselő-testületét, hogy a fent ismertetett határozati javaslat elfogadásával, aki egyetért, kérem, kézfelemeléssel jelezze.

**Pörböly Község Önkormányzata képviselő-testülete 3 igen szavazattal, egyhangúlag az alábbi határozatot hozza:**

**/2017. (II.14.) Kt számú határozat**

Pörböly Község Önkormányzatának Képviselő-testülete az Őcsényi Közös Önkormányzati Hivatal 2016. évi költségvetése eredeti előirányzat módosítását a mellékelt tartalommal elfogadja.

A 2016. évi költségvetési év költségvetési maradványát és annak előirányzatosítását a mellékelt tartalommal elfogadja.

Felelős: dr. Herczig Hajnalka jegyző

Nagyné Pohlon Mónika aljegyző

Határidő: folyamatos 2016. 12. 31.

Határozatról értesül: Pénzügy

 Irattár

**Fülöp János polgármester:** Átadnám a szót Simon Csaba polgármester Úrnak.

**Simon Csaba polgármester:** Megkérem Várdomb Község Önkormányzata Képviselő-testületét, hogy aki a fent ismertetett határozati javaslattal egyetért, kézfelemeléssel jelezze.

**Várdomb Község Önkormányzata képviselő-testülete 4 igen szavazattal, egyhangúlag az alábbi határozatot hozza:**

**/2016.(II.10.)Kt számú határozat**

Várdomb Község Önkormányzat Képviselő-testülete az Őcsényi Közös Önkormányzati Hivatal2016. évi költségvetése eredeti előirányzat módosítását a mellékelt tartalommal elfogadja.

A 2016. évi költségvetési év költségvetési maradványát és annak előirányzatosítását a mellékelt tartalommal elfogadja.

Felelős: dr. Herczig Hajnalka jegyző

Nagyné Pohlon Mónika aljegyző

Határidő: folyamatos 2016. 12. 31.

Határozatról értesül: Pénzügy

 Irattár

1. **Napirend**

**Őcsényi Közös Önkormányzati Hivatal 2017. évi költségvetésének elfogadása**

**Fülöp János polgármester:** Ismerteti az előterjesztést (az előterjesztést a jegyzőkönyvhöz mellékelve). a bevétel 67 millió 678 ezer forint az előirányzat szintén 67 millió 678 ezer forint. A létszám előirányzat 15,5 fő. Ami eredetileg 13,5 fő volt. A létszám ügyében még lehet, hogy megbeszélést kell tartanuk. A főbb bevételek az 95,22%- ban önkormányzattól kapott irányítószervi támogatás, illetve működési bevételből áll. Személyi juttatások 65,46%, dologi kiadások 19,74%, munkáltatót terhelő járulékok 14,8%-ot tesznek ki. A költségvetés több mint 80%-a a személyi juttatás és a járulékok. Sajnos a dologi kiadásokra gyakorlatilag 20% sem marad, ami elég kevés. Azt gondolom, hogy vannak lehetőségek pályázatokra, azon önkormányzatok részére, akik határidőben teljesítették minden kötelezettségüket. Azok pályázhatnak a Belügyminisztériumon keresztül.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Őcsény Község Önkormányzata Képviselő-testülete, aki ezzel egyetért, kérem, kézfelemeléssel jelezze.

**Őcsény Község Önkormányzata képviselő-testülete 6 igen szavazattal, egyhangúlag az alábbi határozatot hozza:**

**45/2017. (II.14.) Kt számú határozat**

Őcsény Község Önkormányzatának Képviselő-testülete az Őcsényi Közös Önkormányzati Hivatal 2017. évi költségvetését a mellékelt tartalommal elfogadja.

Felelős: dr. Herczig Hajnalka jegyző

 Nagyné Pohlon Mónika aljegyző

Határidő: folyamatos 2017. 12. 31.

Határozatról értesül: Pénzügy

 Irattár

**Fülöp János polgármester:** Átadnám a szót Sipos Lajos polgármester Úrnak.

**Sipos Lajos polgármester:** Megkérdezem Pörböly község Képviselő-testületét, hogy a fent ismertetett határozati javaslat elfogadásával, aki egyetért, kérem, kézfelemeléssel jelezze.

**Pörböly Község Önkormányzata képviselő-testülete 3 igen szavazattal, egyhangúlag az alábbi határozatot hozza:**

**/2017. (II.14.) Kt számú határozat**

Pörböly Község Önkormányzatának Képviselő-testülete az Őcsényi Közös Önkormányzati Hivatal 2017. évi költségvetését a mellékelt tartalommal elfogadja.

Felelős: dr. Herczig Hajnalka jegyző

 Nagyné Pohlon Mónika aljegyző

Határidő: folyamatos 2017. 12. 31.

Határozatról értesül: Pénzügy

 Irattár

**Fülöp János polgármester:** Átadnám a szót Simon Csaba polgármester Úrnak.

**Simon Csaba polgármester:** Megkérem Várdomb Község Önkormányzata Képviselő-testületét, hogy aki a fent ismertetett határozati javaslattal egyetért, kézfelemeléssel jelezze.

**Várdomb Község Önkormányzata képviselő-testülete 4 igen szavazattal, egyhangúlag az alábbi határozatot hozza:**

**/2017. (II.14.) Kt számú határozat**

Várdomb Község Önkormányzatának Képviselő-testülete az Őcsényi Közös Önkormányzati Hivatal 2017. évi költségvetését a mellékelt tartalommal elfogadja.

Felelős: dr. Herczig Hajnalka jegyző

 Nagyné Pohlon Mónika aljegyző

Határidő: folyamatos 2017. 12. 31.

Határozatról értesül: Pénzügy

 Irattár

1. **Napirend**

**Őcsényi Közös Önkormányzati Hivatal 2016. évi tevékenységéről szóló beszámoló**

**Fülöp János polgármester:** Átadom a szót Nagyné Pohlon Mónika aljegyző Asszonynak és dr. Herczig Hajnalka jegyző Asszonynak.

**Nagyné Pohlon Mónika aljegyző:** Én azt gondolom minden településnek megvannak a maga sajátosságai. Minden adatot részletesen összegyűjtöttünk, amiből lehet következtetéseket levonni. Ha valakinek kérdése van, szívesen válaszolok.

**dr. Herczig Hajnalka jegyző:** Ismerteti az előterjesztést (az előterjesztést a jegyzőkönyvhöz mellékelve). Köszöntök mindenkit. Örülök, hogy megismerhettelek titeket. A számok önmagukért beszélnek. Az adatokban a korábbi évhez képest nagy változás nem történt. A pozitívum, hogy Őcsényben a 0-3 éves gyermekek száma a duplájára nőtt. Elmondanám még, hogy minden önkormányzatnak nagy kihívás az ASP bevezetése. A célunk hogy az erre kiírt pályázatot megnyerjük. Fontos lenne, hogy a támogatást megkapjuk.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Őcsény Község Önkormányzata Képviselő-testülete, aki ezzel egyetért, kérem, kézfelemeléssel jelezze.

**Őcsény Község Önkormányzata képviselő-testülete 6 igen szavazattal, egyhangúlag az alábbi határozatot hozza:**

**46/2017. (II.14.) Kt számú határozat**

Őcsény Község Önkormányzatának Képviselő-testülete az Őcsényi Közös Önkormányzat Hivatal 2016. évről szóló beszámolóját a jegyzőkönyv melléklete szerinti tartalommal elfogadja.

**Fülöp János polgármester:** Átadnám a szót Sipos Lajos polgármester Úrnak.

**Sipos Lajos polgármester:** Megkérdezem Pörböly község Képviselő-testületét, hogy a fent ismertetett határozati javaslat elfogadásával, aki egyetért, kérem, kézfelemeléssel jelezze.

**Pörböly Község Önkormányzata képviselő-testülete 3 igen szavazattal, egyhangúlag az alábbi határozatot hozza:**

**/2017. (II.14.) Kt számú határozat**

Pörböly Község Önkormányzatának Képviselő-testülete az Őcsényi Közös Önkormányzat Hivatal 2016. évről szóló beszámolóját a jegyzőkönyv melléklete szerinti tartalommal elfogadja.

**Fülöp János polgármester:** Átadnám a szót Simon Csaba polgármester Úrnak.

**Simon Csaba polgármester:** Megkérem Várdomb Község Önkormányzata Képviselő-testületét, hogy aki a fent ismertetett határozati javaslattal egyetért, kézfelemeléssel jelezze.

**Várdomb Község Önkormányzata képviselő-testülete 4 igen szavazattal, egyhangúlag az alábbi határozatot hozza:**

**/2017. (II.14.) Kt számú határozat**

Pörböly Község Önkormányzatának Képviselő-testülete az Őcsényi Közös Önkormányzat Hivatal 2016. évről szóló beszámolóját a jegyzőkönyv melléklete szerinti tartalommal elfogadja.

**Fülöp János polgármester:** Mivel több kérdés, észrevétel nem hangzott el az ülést 1840 órakor bezárom.

kmf.

**Őcsény Község Önkormányzata:**

 Fülöp János dr. Herczig Hajnalka

 polgármester jegyző

Jegyzőkönyv hitelesítő:

Fazekas Zsuzsanna

képviselő

**Pörböly Község Önkormányzata:**

 Sipos Lajos dr. Herczig Hajnalka

 polgármester jegyző

**Várdomb Község Önkormányzata:**

 Simon Csaba dr. Herczig Hajnalka

 polgármester jegyző